Havnen i Sevastopol i 2007
**Sevastopol** (russisk og ukrainsk: Севасто́поль; krimtatarisk: *Aqyar*) er en by som ligger på Krymhalvøya ved Svartehavet. Byen har ca. 510 000 innbyggere og var tidligere en viktig sovjetisk marinebase. I dag har den russiske Svartehavsflåten base her, noe den har hatt siden byen ble grunnlagt i 1783, av Katarina II av Russland. Sevastopol tilhører ikke den omkringliggende Autonome republikken Krim, men utgjør et eget administrativt område som var direkte underlagt myndighetene i Kyiv. Byen ble i 2014 annektert (ensidig tilegnet) av Russland og har siden vært en russisk føderal by underlagt myndighetene i Moskva.

Historie
--------

### Før russerne

På 700-tallet f.Kr. opprettet grekere fra Miletos en handelsplass ved nåværende Sevastopol. Mot slutten av 600-tallet kom det bosettere dit fra Heraklea Pontica, og bosetningen ble den viktigste på Krym. Under romersk og senere bysantinsk overhøyhet beholdt byen sitt greske preg, men den ble ødelagt etter den mongolske beleiring og påfølgende erobring av byen på 1300-tallet. 

### Russisk tid

Sevastopol ble grunnlagt som by i 1783 av Grigorij Potemkin etter at Det russiske keiserdømmet under hans ledelse samme år hadde annektert Krym-khanatet, herunder Krymhalvøya. Byens citadell ble raskt oppført. Samme år etablerte også Potemkin Svartehavsflåten som en del av byen, og denne ble snart en viktig marinebase. Ikke lenge etter var den også en viktig handelshavn. 

Mellom 1797 og 1826 gikk byen under det krymtatarske navnet *Achtijar*. År 1855 ble byen beleiret av britene og franskmennene under Krymkrigen; den falt etter elleve måneder. I Panoramamuseet finnes Franz Roubauds hundre meter lange rundmaleri av beleiringen. Maleriet ble ødelagt under andre verdenskrig, men ble restaurert (1954).

Den ødelagte havnen etter slaget om byen Foto: Deutsches Bundesarchiv 
Under andre verdenskrig motstod Sevastopol i 250 dager mellom 1941 og 1942 aksemaktenes beleiring i slaget om Sevastopol. Beleiringen foregikk uforstyrret og de tyske styrkene kunne benytte seg av noen av de største kanonene noensinne brukt, blant annet jernbanekanoner. Byen ble unnsatt av Den røde armé den 9. mai 1944 og fikk den sovjetiske tittelen «Helteby» året derpå.

I sovjettiden var Sevastopol en by av stor militær betydning og derfor en lukket by. Den var formelt direkte understilt myndighetene på republikknivå, først under Den russiske SFSR.

### Sovjetisk og ukrainsk tid

Byen ble i 1954, sammen med hele Krym, overført til Ukraina, under Den ukrainske SSR. I 1957 ble byen Balaklava inkorporert i Sevastopol. Det var ved byen Balaklava at det berømte *Charge of the Light Brigade* (mest kjent gjennom Tennysons dikt) fant sted under Krymkrigen, en militær blunder som tvang britisk kavaleri inn i et katastrofalt angrep den 25. oktober 1854.

Byen og nærmeste omegn, som inkluderer både den russiske og ukrainske flåtebasene er et eget administrativt område og ikke en del av det selvstyrt området Den autonome republikk Krim.

Leieforhold
-----------

Ukraina og Russland inngikk en avtale om at Russland fremdeles kunne anvende Sevastopol som marinebase. Avtalen hadde en varighet ut 2017. 21. april 2010 inngikk den ukrainske presidenten Viktor Janukovytsj og den russiske presidenten Dmitrij Medvedev en avtale om at Russland skulle få leie marinebasen i ytterligere 25 år etter 2017 i bytte for naturgass til redusert pris. Avtalen måtte godkjennes av begge lands parlamenter før den trådte i kraft. Ukrainas parlament godkjente den etter en del uoverensstemmelser med 236 av 450 stemmer, mens den i Russland ble ratifisert med overveldende majoritet og ingen diskusjon. Etter at Krym ble annektert er leieforholdet blitt kansellert.

### Russisk tid etter 2014

I 2014 ble Krym annektert av Russland etter en folkeavstemning. Sevastopol fikk deretter egen autonom bystatus i Den russiske føderasjon, samme tittel som Moskva og St. Petersburg.

Referanser
----------

1. ↑  .
2. ↑  *Sevastopol: en gigant av betong og stål bryter sammen*. [S.l.]: [s.n.] 1942.
3. ↑  Fakta om Krim NTB, gjengitt på nrk.no 28. februar 2014
4. ↑  ITAR-TASS 21.04.2010 17:13
5. ↑  themoscowtimes.com, 21. april 2010: Deal Struck on Gas, Black Sea Fleet

Eksterne lenker
---------------

* (ru) Offisielt nettsted Rediger på Wikidata

* (en) Sevastopol – kategori av bilder, video eller lyd på Commons Rediger på Wikidata

* (en) Севастополь – galleri av bilder, video eller lyd på Commons Rediger på Wikidata
* Sevastopol – Urban Information Center
* Sevastopol helteby
* Severdigheter i Sevastopol Arkivert 26. august 2010 hos Wayback Machine.
* Sevastopol turoversikt Arkivert 17. oktober 2006 hos Wayback Machine.
* BBC News reports on World War II bomb destroyed in Sevastopol

| * v
* d
* r
Lukkede byer |
| --- |
| Lukkede byer i Russland: | 
* Bolsjoj Kamen
* Dudinka
* Fokino
* Gadzjijevo
* Igarka
* Kajerkan
* Krasnoznamensk
* Lesnoj
* Mezjgorje
* Mirnyj
* Norilsk
* Novouralsk
* Ostrovnoj
* Oziorsk
* Poljarnyj
* Raduzjnyj
* Sarov
* Severomorsk
* Seversk
* Sjikhany
* Snezjinsk
* Snezjnogorsk
* Talnakh
* Trjokhgornyj
* Viljutsjinsk
* Zaoziorsk
* Zaretsjnyj
* Zelenogorsk
* Zjeleznogorsk
* Znamensk

 |
| Lukkede byer i Kasakhstan: | 
* Bajkonur
* Kurtsjatov

 |
| Tidligere lukkede byer i Sovjetunionen: | 
* Dnipropetrovsk (Dnipro)
* Gorkij (Nizjnij Novgorod)
* Kujbysjev (Samara)
* Kaliningrad
* Paldiski
* Sevastopol
* Sillamäe
* Tsjeljabinsk
* Vladivostok

 |


| * v
* d
* r
Byer utnevnt til heltebyer i det tidligere Sovjetunionen |
| --- |
| Heltebyer | 
* Minsk
* Smolensk
* Kyiv
* Odessa
* Murmansk
* Leningrad (St. Petersburg)
* Tula
* Moskva
* Sevastopol
* Kertsj
* Novorossijsk
* Stalingrad (Volgograd)

 |  |
| Heltefort | 
* Brest-fortet

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** SUDOC **·** NKC **·** BNE **·** GeoNames **·** MusicBrainz
 |